en fr cs da da fr he en da da it de en de nb en da da da en da mg da pt nb de da da da da da da en de de nb da sv de nb da sv da nb en sv de nb oc da da sv de nb da sv et nb da sv de nb da sv de nb da sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
For en måneds tid siden faldt jeg over en opskrift på baked beans på en amerikansk blog. Den så spændende ud, og helt anderledes end sidst hvor jeg prøvede mig ud i kunsten at lave baked beans, som bestod i noget med god tomatsovs, underkogte bønner og en god time i ovnen – resultatet var mildest talt nedslående; stadig underkogte bønner i tomatsovs. Jeg har siden fundet ud af at syre og sødme får kogetiden for bønner til at stige gevaldigt, men LANG tid og svag varme kan altså godt få bønnerne til at blive gennemkogte, og med masser af smag som ekstra bonus.
Næste gang jeg benytter denne opskrift, vil jeg lave dobbelt portion og så bruge römertopfen til at koge bønnerne i, for med et almindeligt ildfast fad med låg, fordamper en del af væsken, og man bliver nødt til at tilføre et par ekstra deciliter vand undervejs. De færdige bønner kan så bare fryses i portionsposer, eller spises over et par dage – de smager alligevel bedst dagen derpå.
Vi fik bønnerne sammen med tortillas, hvilket var enormt lækkert, men i dag på brød med spejlæg og lidt ketchup var det bare suverænt. De kan selvfølgelig også serveres til en klassisk English Breakfast, eller måske som Nadias bagte kartofler med chili con carne – bare med et skud tabasco. Mulighederne er mange, og bønnerne er i hvert fald superlækre og HELT anderledes end de klassiske Heinz fra dåse.
250 g tørrede bønner (jeg brugte kidney)
½ dl mørk sirup (evt. agave)
½ dl mørkt muscavado sukker (eller brun farin)
3 dl kogende vand + evt. 2 dl efter nogle timer
Stil bønnerne i blød i rigeligt vand natten over.
Hak løget fint og skær baconen i tern. Bland muscavado, sirup, st. nellike og sennep med kogende vand.
Kom halvdelen af baconen i et ildfast fad med låg. Kom halvdelen af bønnerne ovenpå. Kom det hakkede løg ovenpå og top med bønner og til sidst resten af baconen. Hæld væsken over, sæt låget på og kom hele baduljen i ovnen. 125 grader i 8 timer. Der skal evt. tilsættes et par dl. ekstra vand efter nogle timer, hvis låget ikke er helt tætsluttende. Tag fadet ud af ovnen og smag om bønnerne er gennemkogte. Kom lidt salt i hvis det er tiltrængt (alt efter hvor salt en bacon du har brugt), rør og lad det trække.
Bønnerne smager bedst dagen derpå, men er også gode med det samme.
2. april 2011 kl. 19:42
Baked beans på dåse er altså også slemme. Jeg kender ingen, der spiser dem, men der må alligevel være en del, siden de er i Faktas sortiment, og ting skal sælge forholdsvis godt, før de kommer det. Men dine lyder gode. 🙂
2. april 2011 kl. 20:17
Janus er vild med de der dåse-nogen – og har fået Olivia med på vognen. Hun kunne jo så ikke lide dem her 🙁 Det kommer forhåbentlig.
Baked beans | Madbevægelsen -- danske madblogs siger:
2. april 2011 kl. 21:04
[…] Visit link: Baked beans […]
3. april 2011 kl. 19:49
De ser gode ud!
Det kan nu faktisk godt lade sig gøre at lave baked beans med dåsebønner – mange siger at dem fra Heinz (som er hvide bønner), som man feks. kan få i Fakta, er de bedste dåsebønner da de ikke koger ud. Jeg har lavet dem efter en opskrift hvor de står i ovnen i ca. 2 timer, og de bliver virkelig gode.
Bare et tip hvis du en dag glemmer at sætte bønner i blød 🙂
3. april 2011 kl. 20:03
tak for tippet. Jeg har altid kogte bønner i fryseren, da jeg synes de hjemmekogte bønner har meget mere smag end dem fra dåse 🙂
24. maj 2011 kl. 21:58
Mums… Baked Beans… Den må prøves!
25. maj 2011 kl. 10:02
Kommer da også med masser af anbefalinger 🙂
16. juni 2013 kl. 13:29
her i canada bruger jeg altid in “slow-cooker” ogsaa kaldet en “crock-pot” naar jeg laver baked beans. Elsker baked means med bacon som morgenmad
16. juni 2013 kl. 13:33
Slow-cookers er nærmest umulige at opdrive i Danmark, så vi må ty til Römertopfen i stedet. Jeg forbandt primært baked beans med Heinz på dåse, og det er ikke lige min favorit (alt for sødt), så det var lækkert at lave en godt, hjemmegjort alternativ
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.